မၼ်းၵေႃႈၸိုဝ်ၸႂ်ႈယူႇတေႉ ပဵၵ်ႉသမ်ႉဝႃႈ တိုဝ်ႉတၢင်း မီးၶူၼ်ႁူဝ်တၢင်းၼႃႈၵူၺ်းၵေႃႈ မိူဝ်ႈႁဝ်းႁႃးပူၼ်ႉၵႂႃႇၼၼ်ႉ တႃႇတေႁူၼ်လင်ၶိုၼ်းမႃးယိပ်းဢဝ် တိုဝ်ႉတၢင်း ၶိုၼ်းၼၼ်ႉ ယၢပ်ႇလူင်ဝႆႉတေႉတေႉယဝ်ႉ။ သင်ဝႃႈသူၵဝ်ႁဝ်းႁႃးတင်းသဵင်ႈ ပွႆႇၽႃႈႁႂ်တိုဝ်တၢင်း ပူၼ်ႉၵႂႃႇလၢႆၼၼ်ႉ မၼ်းယၢပ်ႇၽိုတ်ႇတႃႇတေႁူၼ်လင်ၶိုၼ်းလႆႈ လိူဝ်သေလႆႈၼႅင်ၸႂ်ၶေႃးၶူမ်ၵူၺ်း တိုဝ်ႉတၢင်း ၶႂ်ႈပၼ်ၶေႃႈၽၢင်ႉသတိတီႈသူၵဝ်ႁဝ်းႁႃးတင်းသဵင်ႈဝႃႈ ယႃႇပေမႃးသေႉၼေးၵဝ်ၶႃႈသေၵမ်း ဝႃႈသူၸဝ်ႈဢမ်ႇယၢမ်ႈႁူပ်ႉထူပ်းၵဝ်ၶႃႈၼၼ်ႉ ၵဝ်ၶႃႈၵေႃႈလႆႈမႃးသူႇၸႂ်း သူၸဝ်ႈ ၶိူဝ်းယႂ်းယူႇ ၵဝ်ၶႃႈမႃးၽႅဝ်တီႈၼႃႈၽၵ်းတူႁိူၼ်း မႃးတွႆႇပဵၼ်လၢႆပွၵ်ႈလၢႆၵမ်းၵေႃႈ သူၸဝ်ႈသမ်ႉဢမ်ႇယူႇႁိူၼ်း ၵဝ်ၶႃႈၵေႃႈလႆႈပွၵ်ႈမိူဝ်းၶိုၼ်း ဝၢႆးမႃးထႅင်ႈၵေႃႈ ၵဝ်ၶႃႈမႃးၸုၵ်းတီႈၼႃႈႁ​ိူၼ်းသေ ႁွင်ႉသူၸဝ်ႈတိုၼ်ႇ ၽုၺ်ႇပၼ်ၽၵ်းတူ သူၸဝ်ႈၵေႃႈၵုမ်ႇၼွၼ်းလပ်းၾၼ်လီယူႇတိၵ်း ၵဝ်ၶႃႈၵေႃႈဢမ်ႇၸၢင်ႈႁဵတ်းယဝ်ႉ ယူႇတီႈသူၸဝ်ႈၵူၺ်းလူး ၶၢၼ်ႉဢိူၼ်ဢၢၼ် လႆႈသုမ်းပၢၼ်ၽဝၵူၼ်း ၵွပ်ႈပိူဝ်ၵဝ်ၶႃႈႁႂ်ႈသူၸဝ်ႈၵၼ်ႉၶႅၼ်ႇလူင်ႉလႅၼ်ႇ ႁႂ်ႈၵႃႇထိုင်တီႈယိူင်းမၢႆ ဢၼ်သူၸဝ်ႈဢၢင်ႈဢၢၼ်းဝႆႉၼၼ်ႉ ၶၼ်ၽႂ်း ၼၼ်ႉယဝ်ႉ သင်ဝႃႈသူၵဝ်ႁဝ်းႁႃးတင်းသဵင်ႈၼႆ ဢမ်ႇမေႃယိပ်းဢဝ်တိုဝ်ႉတၢင်း ဢမ်ႇၼၼ်တိုဝ်ႉတၢင်းမႃးဢႅဝ်ႇၽႅဝ်ႁိူၼ်းသူၸဝ်ႈ ဢမ်ႇမေႃယိပ်းဢဝ်ပေႃးၼႆၸိုင် ဝၢႆးလိုၼ်းမႃးၸၢင်ႈလႆႈမိုင်ႉၶီငဝ်ၼႅင်ၸႂ်ႁင်းၵူၺ်းယဝ်ႉ။